REMISIÓN AO XULGADO DO CONTENCIOSO-ADMINISTRATIVO NÚM.1 DE PONTEVEDRA DA DOCUMENTACIÓN QUE OBRA NO EXPEDIENTE ADMINISTRATIVO 2019/CADROPER/000001
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 20/12/2019)

O Alcalde, en data 10/12/2019, ditou o seguinte Decreto: Visto o requirimento do Xulgado do Cont.-Administrativo núm.1 de Pontevedra, mediante o que se reclama a remisión do expediente administrativo relacionado co recurso interposto polo Colegio Oficial de Ingenieros de Telecomunicación, resultan relevantes os seguintes: 1.—O día 27/11/2019 tivo entrada oficio do Xulgado do Contencioso-Administrativo nº 1 de Pontevedra, polo que se requiría a remisión do expediente administrativo que motivó o acordo plenario do 15/07/2019 DE APROBACIÓN INICIAL DA MODIFICACIÓN DO Cadro DE Persoal 2019 do Concello de Pontevedra, impugnado mediante recurso interposto polo Colegio Oficial de Ingenieros de Telecomunicación (documentación que obra no expediente 2019/CADROPER/000001). 2.—Como interesado no procedemento figura don Leonardo Alejandro Sanchez Cifuentes Perez de Camino, funcionario interino que ocupa o posto de Técnico de Administración electrónica do Servizo de Secretaría e Asuntos Xerais do concello de Pontevedra.1.—De acordo co artigo 49 da Lei 29/1998, do 13 de xullo, reguladora da Xurisdición Contenciosa-Administrativa, a resolución pola que se acorda remitir o expediente se lle notificará, nos cinco días seguintes da súa adopción, a cantos aparezan como interesados nel, emprazándolles para que poidan personarse como demandados no prazo de nove días.2.—Correspóndelle ao Alcalde dirixir o goberno e administración municipal ostentando, así mesmo, aquela competencia, considerada de carácter residual, de conformidade co disposto no artigo 124.4 b) da Lei 7/85, de 2 de abril reguladora das bases do réxime local na súa redacción dada pola Lei 57/2003 de modernización do Goberno Local e no artigo 13.2 b) do Regulamento Orgánico do Goberno e da Administración do Concello de Pontevedra.3.—O artigo 124.4 l) da Lei 7/85 reguladora das bases do réxime local e o artigo 13.2 l) do Regulamento orgánico do Goberno e da Administración do Concello de Pontevedra, atribúen á alcaldía o exercicio de accións xudiciais e administrativas, a defensa do Concello nas materias da súa competencia e, no caso de urxencia, en materias de competencia do Pleno, debendo neste suposto, dar conta ao Pleno na primeira sesión que celebre para a súa ratificación. Atendendo aos antecedentes e fundamentos xurídicos expostos esta Alcaldía, no exercicio das súas atribucións, 1.—Remitir ao Xulgado do Contencioso-Administrativo núm.1 de Pontevedra, A DOCUMENTACIÓN QUE OBRA NO EXPEDIENTE ADMINISTRATIVO 2019/CADROPER/000001 RELATIVA AO ACTO IMPUGNADO EN RELACIÓN COA INTERPOSICIÓN DO RECURSO CONT-ADTIVO CONTRA O ACORDO plenario DE 15/07/2019 DE APROBACIÓN INICIAL DA MODIFICACIÓN DO Cadro DE Persoal 2019 do Concello de Pontevedra, (P. O. 0000382/2019-c; P. O. 0007433/2019). RECURSO INTERPOSTO POLO COLEGIO OFICIAL DE INGENIEROS DE TELECOMUNICACIÓN.2.—Notificar de inmediato a interposición do recurso contencioso-administrativo ao interesado sinalado na parte expositiva, emprazándolle para que, de estimalo procedente, poida comparecer e constituírse en parte no prazo de nove días, contados dende o día seguinte a recepción da notificación, mediante procurador con asistencia de letrado ou valéndose tan só de avogado.3.—Publicar no Boletín Oficial da Provincia (BOP) a interposición do recurso contencioso-administrativo, emprazándolles para que, de estimalo procedente, poidan comparecer e constituírse en parte no prazo de nove días, contados dende o día seguinte a publicación. Así o dispón e asina o Excmo. Sr. Alcalde, do que eu, Secretario da Administración Municipal do Excmo. Concello de Pontevedra, dou fe“.